recursal/SuperWikiNEXT-32B huggingface dataset:
Waterfall in திருநெல்வேலி மாவட்டம், தமிழ்நாடுவார்ப்புரு:SHORTDESC:Waterfall in திருநெல்வேலி மாவட்டம், தமிழ்நாடு

  

**அகத்தியர் அருவி** (*Agasthiyar Falls*) என்பது திருநெல்வேலி மாவட்டம் அம்பாசமுத்திரம் வட்டத்தில் உள்ள அருவி ஆகும். இந்த அருவிக்குக் காரையார் மற்றும் சேர்வலாறு நீர்த்தேக்கங்களில் இருந்து நீர் வந்து கொண்டிருக்கிறது. சுமார் 25 அடி உயரத்தில் இருந்து விழும் இந்த அருவி, திருநெல்வேலி மாவட்டத்திலுள்ள சுற்றுலாத் தலங்களில் ஒன்றாக இருக்கிறது. இந்த அருவியில் ஆண்டு முழுமைக்கும் தண்ணீர் வருவதால், இந்த அருவிக்கு வரும் சுற்றுலாப் பயணிகளின் எண்ணிக்கை அதிகமாகிக் கொண்டே இருக்கிறது.

புவியியல்
---------

தாமிரபரணி ஆற்றின் தோற்றம்
அகத்தியர் அருவி
அகத்தியர் அருவி, பாபநாசம் நகருக்குத் தெற்கிலும் கீழ் பாபநாசத்துக்கு (தமிரபரணி ஆறு உற்பத்தியாகும் ஏரி]] வடக்கிலுமாக மேற்குத் தொடர்ச்சி மலைத்தொடரில் அமைந்துள்ளது. இவ்வருவி திருநெல்வேலியிலிருந்து 42 km (26 mi) தொலைவிலுள்ளது. இந்த அருவியில் வீழும் நீரானது பாபநாசம் நீர்மின் உற்பத்தி நிலையத்தை அடைந்து பின் அங்கிருந்து 142.15 அடி (43.33 m) கொள்ளளவு கொண்ட பாபநாசம் அணையின் நீர்பிடிப்புப் பகுதியைச் சென்றடைகிறது. களக்காடு முண்டந்துறை புலிகள் காப்பகம் அருகிலுள்ளதால் அருவியிலிருந்து பாபநாசம் செல்லும் வழியில் புலி, சிறுத்தை போன்ற வனவிலங்குகளின் நடமாட்டம் காணப்படுகிறது.

மே மாதம் முதல் செப்டம்பர் மாதம் வரை தென்மேற்கு பருவமழையின் போது இவ்வருவிக்கு நீர்வரத்து கிடைக்கிறது. இருப்பினும் அதிகபட்ச அளவிலான நீர்வரத்து அக்டோபர் மாதம் முதல் டிசம்பர் வரை வடகிழக்குப் பருவமழையினால் கிடைக்கிறது. அருவிக்கு அருகில் அகத்தியருக்கு சிறு கோயிலொன்று உள்ளது.  அருவியின் மேற்பகுதியில் கல்யாண தீீீீர்த்தம் உள்ளது.அகஸ்தியருக்கு சிவன் காட்சி தந்த இடம்

கலாச்சாரம்
----------

திருநெல்வேலி மாவட்ட நிர்வாகத்தினரால் ஆண்டுதோறும் சித்திரை மாதத்தில் இங்கு திருவிழா ஏற்பாடு செய்யப்பட்டு நடைபெற்று வருகிறது. பாபநாசநாதர் கோயிலுக்கு வருபவர்கள் இவ்வருவியையும் கண்டும் குளித்துவிட்டும் செல்கின்றனர். நவம்பர்-டிசம்பர் மாதங்களில் சபரிமலைக்குச் சென்றுவருபவர்களும் இவ்வருவிக்கும் குற்றால அருவிகளுக்கும் செல்கின்றனர். வடகிழக்குப் பருவமழையின்போது அருவியில் நீர்வீழ்ச்சியின் அளவும் வேகமும் அதிகமாக இருக்கும்போது பாதுகாப்பு காரணமாக மக்கள் இங்கு வந்து செல்ல அனுமதி அளிக்கப்படுவதில்லை

மேற்கோள்கள்
-----------

1. ↑  "Falls in Tirunelveli district". Tirunelveli district administration. 2011. 2015-09-24 அன்று மூலம் பரணிடப்பட்டது. 17 நவம்பர் 2015 அன்று பார்க்கப்பட்டது.
2. 1 2  "Flood in the Tamirabharani". திருநெல்வேலி: The Hindu. 12 டிசம்பர் 2014.. பார்த்த நாள்: 17 நவம்பர் 2015.
3. ↑  "Animals come out in open even during day". Tirunelveli: The Hindu. 1 August 2012.. பார்த்த நாள்: 17 November 2015.
4. ↑  T.E. Raja Simhan (4 July 2003). "`Agasthiar' does a Courtallam". Papanasam: The Hindu Business Line.. பார்த்த நாள்: 17 November 2015.
5. ↑  "Path leading to Agasthiyar Falls will be repaired". திருநெல்வேலி: The Hindu. 16 ஏப்ரல் 2007.. பார்த்த நாள்: 17 நவம்பர் 2015.
6. ↑  "Tirparappu falls attracts tourists". நாகர்கோயில்: The Hindu. 2 ஜூலை 2015.. பார்த்த நாள்: 17 நவம்பர் 2015.

வெளி இணைப்புகள்
---------------

விக்கிமீடியா பொதுவகத்தில்,  
 ***அகத்தியர் அருவி***   
என்பதின் ஊடகங்கள் உள்ளன. 

* அகத்தியர் அருவி-விக்கிமேப்பியாவில்
*
**அருணாச்சலம் சரவணமுத்து** (கொக்குவில், யாழ்ப்பாணம், இலங்கை), (பிறப்பு தை 09, 1919) ஒரு முக்கிய தமிழறிஞர், இலக்கிய விமர்சகர் மற்றும் சைவ சித்தாந்தச் சிந்தனையாளர் ஆவார்.

கல்வியும் கல்விப்பணியும்
------------------------

அளவெட்டி அருணோதயாக் கல்லூரியில் தன் பாடசாலைக்கல்வியை பெற்றார். பின்னர் பயிற்றப்பட்ட ஆசிரியராக பணியிலிணைந்து இலங்கையின் தென் மாகாணங்களில் சில காலம் பணியாற்றினார். பின்னர் வண்ணை வைத்தீஸ்வராக் கல்லூரிக்கு மாற்றலாகி தன் ஆசிரியப்பணியின் இறுதிக்காலம் வரை அங்கேயே பணிசெய்தார். 

இலங்கையின் வட பகுதியில் அமைந்துள்ள யாழ்ப் பல்கலைக் கழகத்தில் இளமாணிப் பட்டத்தையும், பின்னர் இலண்டன் பல்கலைக் கழகத்தில் மேலதிக கல்வியினையும் பெற்றுக்கொண்டார். இந்தியாவில் வசித்தகாலத்தில் சமஷ்கிருதம், பாளி போன்ற மொழிகளைக் கற்றுப் புலமை பெற்றிருந்தார்.

சைவ சித்தாந்தத்தில் பேரார்வம்
-----------------------------

சைவ சித்தாந்தத்தில் கொண்டிருந்த பேரார்வம் காரணமாக இந்தியா சென்று இரமணாச்சிரமத்தில் தங்கி ஆன்ம விசாரணைகளில் ஈடுபட்டிருந்தார். இலங்கை திரும்பியபின் யாழ் வேதாந்த மடத்துடனும், வேறு பல மெய்யியல் அறிஞர்களுடனும் தொடர்புகளைப் பேணி வந்தார்.

இராமகிருஷ்ண நிலையத்தில் அரும்பணி
--------------------------------

யாழ்ப்பாணத்தில் இராமகிருஷ்ண நிலையத்தை முதன்முதலில் நிறுவிய பெருமை இவரைச் சாரும். பல வருடங்கள் இப்பணியில் தொடர்ந்து ஈடுபட்டார். பின்னர் போரின் காரணமாக இராமகிருஷ்ண நிலையம் செயலற்றுப் போனமை கண்டு மனம் வருந்தினார்
**பீக்கிங் மனிதன்** 250,000 ஆண்டுகளின் முன் வாழ்ந்த மனிதன். இவன் முழுவளர்ச்சியடையாத மனிதக்குரங்கு மனிதன். 1929 இல் பீக்கிங் மனிதனின் மண்டையோட்டுப் புதையுருவம் சீனாவின் பீக்கிங் நகரருகில் கண்டுபிடிக்கப்பட்டது. அதனாலேயே இம்மனிதனுக்கு இப்பெயர் வழங்கப்பட்டது.

பீக்கிங் மனிதர்கள் கல்லாயுதங்களைப் பயன்படுத்தினர். நெருப்பின் பயனை அறிந்திருந்தனர்.

வரலாறு
------

சீனாவின் தலைநகரம் பெய்ஜிங் (பழைய பெயர் பீகிங்) அருகில் உள்ள சொவ்கொவ்தியான் என்ற பள்ளத்தாக்கில் 1921இல் சுவீடனைச் சேர்ந்த ஆய்வாளர் ஆண்டர்சன் என்பவர் அகழ்வாராய்ச்சி நடத்தினார். 1923இல் ஆண்டர்சனின் உதவியாளரான ஓட்டோ ஸ்டேன்ஸ்கி, பண்டைய மனிதனின் கடைவாய்ப்பற்கள் சிலவற்றைக் கண்டெடுத்தார். 1926இல் அதுகுறித்த செய்திகளை, ஆய்வு அறிக்கைகளை ஓட்டோ வெளியிட்டார். அதற்குப் பிறகு அதே பகுதியில் நடத்தப்பட்ட அகழ்வாராய்ச்சியில், கீழ்தாடையுடன் கூடிய சில பற்கள், மண்டை ஓட்டின் சில துண்டுகள் கண்டெடுக்கப்பட்டன. பிறகு சீனத் தொல்பொருள் ஆய்வாளர்கள் சிலரது தலைமையிலும், சார்டின் என்ற பிரெஞ்சு ஆய்வாளரது முயற்சியிலும் அங்கே தொடர்ந்து தேடுதல் பணி நடைபெற்றது. அடுத்த சில வருடங்களில் ஆதிமனிதனின் ஆறு முழுமையான மண்டை ஓடுகள் கிடைத்தன. தவிர, மண்டை ஓட்டின் பகுதிகள், பற்கள், தாடை எலும்புகள் என மொத்தம் 200 படிமங்கள் கிடைத்தன. அந்த மண்டை ஓடுகளுக்குச் சொந்தமான மனிதர்களுக்கு ‘பீகிங் மனிதன்’ என்று பெயரிடப்பட்டது. 

இதன் பிறகு ஆய்வாளர்கள் இந்த மண்டையோடுகள் குறித்து தங்கள் ஆராய்ச்சிப் பணிகளைத் தொடர்ந்தார். பீகிங் மனிதனுக்கு முன்பாகவே கண்டெடுக்கப்பட்டவன் ஜாவா மனிதன். நீளமான கைகளையுடைய ஜாவா மனிதனை முழுமையான வளர்ச்சியடைந்த மனிதர்களாக ஆய்வாளர்களால் ஏற்றுக்கொள்ள முடியவில்லை.

இந்த ஆய்வுகளின்படி பீகிங் மனிதன் ஜாவா மனிதனைவிட வளர்ச்சியடைந்தவனாகக் கருதப்படுகிறான். அவன் இரண்டு கால்களால் நிமிர்ந்து நடந்திருக்கிறான். கல்லால் ஆன ஆயுதங்களைப் பயன்படுத்தியிருக்கிறான். நெருப்பின் பயனை அறிந்திருக்கிறான். எனவே, அவனிடம் மனித குலத்தின் பண்பாடு இருந்திருக்கிறது. இன்றைய நாகரிக மனிதனின் மூதாதையன் பீகிங் மனிதனே என்று சார்டின் தனது ஆய்வுகள் மூலம் விளக்கினார். பீகிங் மனிதன், சுமார் 2,50,000 ஆண்டுகளுக்கு முன்பு வாழ்ந்திருக்கலாம் என்று சார்டினின் ஆய்வுகள் தெரிவித்தன. மனித இனத்தின் வரலாற்றை விளக்குவதில் பீகிங் மனிதனின் கண்டுபிடிப்பு மிக முக்கியமானதாகக் கருதப்படுகிறது. இரண்டாம் உலகப்போரின்போது இந்த மண்டையோடுகள் காணாமல் போயின.

தூணை நூற்கள்
------------

* *மூதாதையரைத் தேடி*, சி.கி. ஜெயகரன், நவம்பர் 1991, காலச்சுவடு பதிப்பகம், நாகர்கோவில். ISBN 81-89359-29-0

மேற்கோள்கள்
-----------

1. ↑  சு.கி. ஜெயகரன்
2. ↑  முகில் (28 நவம்பர் 2018). "பீகிங் மண்டை ஓடு!". *கட்டுரை*. இந்து தமிழ். 16 திசம்பர் 2018 அன்று பார்க்கப்பட்டது.

மேலும் பார்க்க
--------------

* நியண்டர்தால் மனிதன்
**பொகவந்தலாவை** (*Bogawantalawa*) இலங்கையின் மத்திய மாகாணத்தின் நுவரெலியா தேர்தல் மாவட்டத்தில் அமைந்துள்ள ஒரு நகரமாகும். இது அட்டன், பலாங்கொடை நகரங்களுடன் பெருந்தெருக்கள் மூலம் இணைக்கப்பட்டுள்ளது. இதன் அரசியல் நிர்வாகம் நோர்வூட் வட்டார அவையால் மேற்கொள்ளப்படுகிறது. இது இந்தியத் தமிழர்கள் பெரும்பான்மையாக உள்ள ஒரு நகரமாகும். நகரம் அமைந்துள்ள பொகவந்தலாவை பள்ளத்தாக்கு தேயிலைக்கு பெயர்பெற்ற பகுதியாகும். இங்கு வாழும் பெரும்பான்மையான மக்கள் தேயிலைத் துறை சார்ந்த தொழில்களில் ஈடுபட்டு வருகின்றனர்.

வசதிகள்
-------

### அடைவு

பொகவந்தலாவை நகரம் இலங்கை இரயில் வலையமைப்பால் இணைக்கப்பட்ட நகரமன்று. போக்குவரத்து பெருந்தெரு மூலமாகவே நடைபெறுகின்றது. பொகவந்தலாவை நகரை அட்டனிலிருந்து நோர்வுட் வழியாகவும், பலாங்கொடையிலிருந்து பின்னவளை வழியாகவும் பேருந்து அல்லது தனியார் ஊர்திகள் மூலமாக அடையலாம்.

### மருத்துவ வசதி

இங்கு இலங்கை அரசின் மாவட்ட வைத்தியசாலை அமைந்துள்ளது. தோட்டங்களுக்கான தனிப்பட்ட வைத்திய சாலைகளும் காணப்படுகின்றன.

### கல்வி

இங்கு ஒரு சிங்கள மொழி அரச பாடசாலையும் 2 தமிழ் மொழி மூல அரச பாடசாலைகளும் அமைந்துள்ளன. இங்கு உயர்தரம் வரையான வகுப்புகள் நடைபெறுகின்றன. அவையாவன:

* சென் மேரிஸ் மத்திய கல்லூரி
* ஹோலிறோசரி மகா வித்தியாலயம்
* தர்மகீர்த்தி சிங்கள வித்தியாலயம்

மக்கள்
------

பொகவந்தலாவை நகரைச் சூழ 44 தோட்டப்பிரிவுகள் உள்ளன. அத்துடன் இந்த நகரைச் சூழவுள்ள தோட்டப்பகுதிகளில் 22 தமிழ் பாடசாலைகள் உள்ளன. பெரும்பாலான தொழிலாளர்கள் தேயிலைத் தொழிற்துறையில் ஆர்வம் காட்டுகினறனர். கால் நடை வளர்ப்பு, விவசாயம் என்பன இங்கு வாழும் மக்களின் சுயத் தொழிலாகும். பொகவந்தலாவைப் பிரதேசத்தில் இரத்தினக்கற் படிமங்கள் அதிகமாகவுள்ளதால் ஒரு காலத்தில் அரசாங்கத்தின் அனுமதியுடன் மாணிக்கக் கற் அகழ்வு நடவடிக்கைகளும் இடம் பெற்றன. எனினும் இந்தத் தொழிலால் பிரதேசத்தின் சுற்றுச்சூழல், சமூக கலாசாரத்துக்கு இடையூறு ஏற்பட்டதால் மாணிக்கக்கல் அகழ்வு நடவடிக்கைகள் இடைநிறுத்தி வைக்கப்பட்டுள்ளன.

பொகவந்தலாவை எல்டொப்பஸ் தோட்டத்தில் தொழிலாளர் தேசிய சங்கத்தின் ஸ்தாபக தலைவர் வி. கே. வெள்ளையன் பிறந்தார். 1956 ஆம் இடம் பெற்ற ஸ்ரீ எழுத்துப் போராட்டத்தில் கொட்டியாக்கலை தோட்டத்தைச் சேர்ந்த ஐயாவு மற்றும் பிரான்சு ஆகிய இருவர் உயிரிழந்துள்ளனர். இவர்களின் கல்லறை கொட்டியாக்கலைத் தோட்டத்தில் உள்ளது. அரசியல்வாதிகள், எழுத்தாளர்கள் பொகவந்தலாவை பிரதேசத்தில் உருவாகியுள்ளார்கள். குறிப்பாக முன்னாள் நாடாளுமன்ற உறுப்பினர் கணபதி கனகராஜ், ஊடகவியலாளர்களான சோ. ஸ்ரீதரன், சக்திவேல் ஸ்ரீதர், மாரி மகேந்திரன் போன்றோர் பொகவந்தலாவைப் பிரதேசத்தைச் சேர்ந்தவர்கள். இலங்கை பொப்பிசைப்பாடகர் ஏ. ஈ. மனோகரனின் பிறப்பிடமும் பொகவந்தலாவையே.

உசாத்துணை
---------

* புவியியல் அமைவு பற்றிய தகவல்கள்

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
**அகத்தா புயல்** (*Tropical Storm Agatha*) என்பது 2010, மே 29 இல் நடு அமெரிக்காவின் பல பகுதிகளில் தாக்கிய வெப்பவலயப் புயல் ஆகும். இப்புயல் தாக்கிய பகுதிகளில் வெள்ளப்பெருக்கு ஏற்பட்டு பெரும் பாதிப்பு ஏற்பட்டது. கிழக்கு பசிபிக் பகுதியில் 1997 ஆம் ஆண்டு வீசிய புயலுக்குப் பின்னர் இச்சூறாவளியே பெரும் பாதிப்பை ஏற்படுத்தியுள்ளது. அகத்தா மே 29 ஆம் நாள் ஆரம்பித்து மே 30 இல் முடிவுக்கு வந்தது. காற்று ஆகக்கூடியது 45 மை/மணி (75 கிமீ/மணி) வேகத்தில் வீசியது. மே 29 மாலை நேரம் இப்புயல் குவாத்தமாலா-மெக்சிக்கோ எல்லைப்பகுதியைத் தரை தட்டியது. இப்புயல் காரணமாக நடு அமெரிக்கா முழுவதும் பெரும் மழை பெய்தது. குவாத்தமாலாவில் 118 பேர் உயிரிழந்தனர், 53 பேர் மண்சரிவு காரணமாகக் காணாமல் போயுள்ளனர். எல் சல்வடோரில் 18 பேரும், நிக்கராகுவாவில் ஒருவரும் உயிரிழந்துள்ளனர்.

புயல் காரணமாக குவாத்தமாலாவில் மிக கடுமையாக மழை பெய்தது. இதனால் சுமார் 3 அடி உயரத்துக்கு வீதிகளில் வெள்ளம் கரை புரண்டோடியது.

தலைநகர் குவாத்தமாலா அருகேயுள்ள சான்அன்டோனியோ பலோபோ நகரில் கடுமையான நிலச்சரிவு ஏற்பட்டது. இதனால் வீடுகள் மண்ணுக்குள் புதைந்தன. மரங்கள், மின்கம்பங்கள் வீதிகள் போன்றவையும் மண்ணுக்குள் மறைந்தன.

கோப்பித் தோட்டங்கள் பூமிக்குள் புதைந்து நாசமானது. மேலும் ஸ்வல்லன் ஆற்றில் ஏற்பட்ட வெள்ளப் பெருக்கு காரணமாக கரை உடைந்தது. இதையடுத்து வெள்ளம் கிராமங்களில் புகுந்தது.

குவாத்தமாலாவைத் தாக்கிய அகதா புயல் பக்கத்து நாடுகளான எல் சால்வடோர், ஹொண்டுராஸ் ஆகிய நாடுகளையும் தாக்கியது. பலத்த மழை பெய்ததால் அங்கும் வெள்ளப்பெருக்கு மற்றும் நிலச்சரிவு ஏற்பட்டன.

மேற்கோள்கள்
-----------

1. ↑  "International Disaster Database: Disaster List". Centre for Research on the Epidemiology of Disasters. 2010. September 23, 2010 அன்று மூலம் பரணிடப்பட்டது. December 1, 2010 அன்று பார்க்கப்பட்டது.
2. ↑  Tropical Storm Agatha, Final Report (PDF). *International Federation of Red Cross and Red Crescent Societies* (Report). ReliefWeb. April 20, 2012. June 27, 2015 அன்று பார்க்கப்பட்டது.

வெளியிணைப்பு
------------

* அமெ. கண்டத்தின் 3 நாடுகளில் 'அகதா' புயல் : 93 பேர் பலி பரணிடப்பட்டது 2012-02-09 at the வந்தவழி இயந்திரம், வீரகேசரி, மே 31, 2010
* The National Hurricane Center's Advisory Archive for Tropical Storm Agatha
இச்சக்கரங்கள் ஒளியின் வேகத்திற்கு 9/10 மடங்கு வேகத்தில் நகர்கின்றன. சக்கத்தின் மேற்பகுதியின் வேகம் 0.994c ஆனால் கீழ்பகுதியின் வேகம் எப்போதுமே சுழியம் தான். இதனால் சக்கரத்தின் கீழ்பகுதியை விட மேற்பகுதி சுருங்கி காணப்படுகிறது.
**நீளச் சுருக்கம்** (*length contraction*) என்பது நகரும் ஒரு பொருளின் நீளம் அதன் சரியான நீளத்தை விடக் குறைவாக இருக்கும் நிகழ்வு ஆகும். சரியான நீளம் ஒரு பொருளின் சொந்த ஓய்வு நிலையில் அளவிடப்படும் நீளம் ஆகும். இது என்ட்ரிக் லொரன்சு, சியார்ச் பிரான்சிசு பிட்ஸ்ஜெரால்டு ஆகியோர் பெயரில் **லொரன்சு சுருக்கம்** (*Lorentz contraction*) அல்லது **லொரன்சு-பிட்ஸ்செரால்ட் சுருக்கம்** (*Lorentz–FitzGerald contraction*) என்றும் அழைக்கப்படுகிறது. இச்சுருக்கம் பொதுவாக ஒளியின் வேகத்தின் கணிசமான பகுதியில் மட்டுமே கவனிக்கப்படுகிறது. நீளச் சுருக்கம் என்பது ஒரு பொருள் பயணிக்கும் திசையில் மட்டுமே நிகழ்கிறது. நிலையான பொருள்களுக்கும், அன்றாட வேகத்தில் செல்லும் பொருட்களுக்கும் இந்த விளைவு மிகக் குறைவு. ஒரு பொருள் ஒளியின் வேகத்தை நெருங்கும் போது மட்டுமே இது குறிப்பிடத்தக்கதாகிறது.

நீளச் சுருக்கம் L பின்வரும் சமன்பாட்டினால் தரப்படும்:

{\displaystyle L=L\_{0}{\sqrt {1-v^{2}/c^{2}}}}
இங்கு

* *L* என்பது L என்பது பொருளுடன் தொடர்புடைய இயக்கத்தில் ஒரு பார்வையாளரால் கவனிக்கப்படும் நீளம் ஆகும்.
* *L*0 என்பது சரியான நீளம் (அதன் ஓய்வு சட்டத்தில் உள்ள பொருளின் நீளம்)
* *v* என்பது பார்வையாளருக்கும் நகரும் பொருளுக்கும் இடையிலான ஒப்பீட்டு வேகம்
* *c* என்பது ஒளியின் வேகம்

இந்த சமன்பாட்டில் *L*, *L*0 இரண்டும் பொருளின் இயக்கக் கோட்டிற்கு இணையாக அளவிடப்படுகின்றன. ஒப்பீட்டு இயக்கத்தில் பார்வையாளருக்கு, பொருளின் இரு முனைகளின் ஒரே நேரத்தில் அளவிடப்பட்ட தூரங்களைக் கழிப்பதன் மூலம் பொருளின் நீளம் அளவிடப்படுகிறது. ஒளியின் வேகத்திற்கு மிக அருகில் பயணிக்கும் ஒரு பொருளைக் கவனிக்கும் ஓய்வில் இருக்கும் ஒரு பார்வையாளர், அந்த பொருளின் நீளத்தை இயக்கத்தின் திசையில் சுழியத்திற்கு அருகில் இருப்பதைக் கவனிப்பார்.

13,400,000 மீ/செ (30 மில்லியன் மைல்/ம, 0.0447c) வேகத்தில் சுருக்கப்பட்ட நீளம் ஓய்வு நேரத்தில் நீளத்தின் 99.9% ஆகும்; 42,300,000 மீ/செ (95 மில்லியன் மை/ம, 0.141c) வேகத்தில், நீளம் 99% ஆகவே இருக்கும். வேகத்தின் அளவு ஒளியின் வேகத்தை நெருங்கும் போது, இவ்விளைவு முக்கியத்துவம் பெறுகிறது.

மேற்கோள்கள்
-----------

1. ↑  Dalarsson, Mirjana; Dalarsson, Nils (2015). *Tensors, Relativity, and Cosmology* (2nd ). Academic Press. பக். 106–108. பன்னாட்டுத் தரப்புத்தக எண்:978-0-12-803401-9. .  Extract of page 106

வெளி இணைப்புகள்
---------------

* Physics FAQ: Can You See the Lorentz–Fitzgerald Contraction? Or: Penrose-Terrell Rotation; The Barn and the Pole
**நீல் பாட்ரிக் ஹாரிஸ்** ஒரு அமெரிக்க நாட்டுத் திரைப்படத் தயாரிப்பாளர், இயக்குனர், நடிகர் ஆவார். இவர் 1973ம் ஆண்டு 06ம் மாதம் 15ம் திகதி ஆல்புகெர்க்கி, நியூ மெக்ஸிக்கோ, ஐக்கிய அமெரிக்காவில் பிறந்தார். இவர் 1988ம் ஆண்டு கிளாராவின் இதயம் (Clara's Heart) என்ற திரைபடத்தின் மூலம் திரைப்படத்துறையில் அறிமுகமானார் மற்றும் பல சின்னத்திரை தொடர்களிலும் நடித்து வந்தார்.

2010 ஆம் ஆண்டு டைம் இதழ் ஹாரிஸை மிகவும் செல்வாக்குப் பெற்ற 100 பேரில் ஒருவராக குறிப்பிட்டது.

ஆரம்பகால வாழ்க்கை
-----------------

ஹாரிஸ் ஆல்புகெர்க்கி நியூ மெக்ஸிக்கோ நகரில் பிறந்தார். Ruidoso, நியூ மெக்ஸிக்கோவில் வளர்ந்தார். இவரது பெற்றோர் ஷீலா (ஸ்காட்) மற்றும் ரான் ஹாரிஸ் ஆகியோராவர். இவர் ஆல்புகெர்க்கியிலுள்ள La Cueva உயர்நிலை பள்ளியில் தனது கல்வியைப் பயின்றார். அவரது பள்ளிக் காலத்தில் இவருக்கு நாடகங்கள் மற்றும் இசை மீது ஆர்வம் இருந்ததால் இவர் நாடகங்களில் நடித்தார். 1991ம் ஆண்டு உயர்தகமைகளுடன் தனது பட்டதாரிப் படிப்பை முடித்தார்.

தனிப்பட்ட வாழ்க்கை
------------------

தான் திருமணம் செய்யப்போகும் **David Burtka** என்பவருடன் ஹரிஸ் இருக்கும் படம் (செப்டம்பர் 2011 இல் எடுக்கப்பட்டது)
இவர் ஒரு ஓரின சேர்க்கையாளர் ஆவார். David Burtka என்ற நடிகரைத் திருமணம் செய்து கொண்டு 2 குழந்தைகளை தத்து எடுத்து வளர்கின்றார்.

திரைப்படம்
----------

இவர் 1988ம் ஆண்டு **Clara's Heart** என்ற திரைபடத்தில் அறிமுகமானார். அதை தொடர்ந்து பல திரைப்படங்களில் நடித்தார்.

இவர் நடித்த திரைப்படங்கள் சில:

* 1988ː கிளாரா ஹார்ட்
* 1995ː மை அன்டோனியா
* 1998ː தி புரொபொசிசன்
* 2002ː தி மேச்மேரிஸ்ட்
* 2004ː ஹேரல்ட் & குமார் கோ டு வைட் காசில்
* 2011ː பீச்ட்லி
* 2011ː த ஸ்மர்ஃப்ஸ்
* 2013ː த ஸ்மர்ஃப்ஸ் 2
* 2014ː எ மில்லியன் வேஸ் டு டை இன் த வேஸ்ட்
* 2015ː The Good Dinosaur (குரல் மட்டும்)

சின்னத்திரை
-----------

இவர் 1989ம் ஆண்டு **Hallmark Hall of Fame** என்ற சின்னத்திரை தொடரில் நடித்தார். இவர் இன்று வரை 50 மேல் பல சின்னத்திரை தொடர்களில் நடித்து வருகிறார்.

இவர் 2004ம் ஆண்டு நடித்த ஹௌ ஐ மெட் யுவர் மதர் என்ற தொடர் 10 வருடமாக இன்னும் வெற்றி கரமாக ஒளிப்ரப்பகிகொன்று இருக்கிறது என்பது குறிப்பிடத்தக்கது.

வெளி இணைப்புகள்
---------------

* ஐ.எம்.டி.பி இணையத்தளத்தில் நீல் பாட்ரிக் ஹாரிஸ்
* Neil Patrick Harris பரணிடப்பட்டது 2012-10-11 at the வந்தவழி இயந்திரம் at Internet Off-Broadway Database
* டுவிட்டரில் நீல் பாட்ரிக் ஹாரிஸ் Edit this at Wikidata
**கோண்டா பாஸ்கர் அருண் கார்த்திக்** (பிறப்பு: பிப்ரவரி 15 1986, வாலாசாபேட்டை, தமிழ்நாடு), இந்திய அணியின் துடுப்பாட்டக்காரர். இவர் தற்போது அசாம் அணிக்காக விளையாடுகிறார். இவர் ராயல் சேலஞ்சர்ஸ் பெங்களூரு அணியில் உறுப்பினராக உள்ளார். கார்த்திக் ஒரு வலது கை துடுப்பாட்டுக்காரர் மற்றும் சுழல்பந்து வீச்சாள்ர், ஆவார். இப்போது அவர் ராயல் சேலஞ்சர்ஸ் பெங்களூருக்கான விக்கெட் கீப்பர் மற்றும் துடுப்பட்டுக்காரர் ஆவார்.

நவம்பர் 2007 இல் இலங்கை அணியின் பதுரலிய்யா ஸ்போர்ட்ஸ் குழுவுக்காக விளையாடி 38 ஓட்டங்களை எடுத்தார்.] 2007-08 ல் நடந்த அனைத்து போட்டியிலும் அவர் பதுரலிய்யா அணியில் இருந்தார், அவர் அந்த தொடரில் மிக அதிகம் ஓட்டங்கள் எடுப்பவராகவும் இருந்தார்.

Iநவம்பர் 2008 கார்த்திக் கர்நாடக அணிக்கு எதிரான முதல் டெஸ்ட் போட்டியில் கர்நாடக அணிக்கு எதிராக 149 ரன்கள் எடுத்தார். அவர் வித்யுத் சிவராமகிருஷ்ணனுடன் சேர்ந்து 246 ஓட்டங்கள் எடுத்தார்.

மேற்கோள்கள்
-----------

1. ↑  Chilaw Marians Cricket Club v Badureliya Sports Club, 2007/08, CricketArchive, Retrieved on 27 November 2008
2. 1 2  Batting Averages for Badureliya Sports Club

வெளி இணைப்புகள்
---------------

* Cricinfo Profile
* CricketArchive Profile
வெப்பவேதியியலில் **உணர்திற வெப்பம்** (Sensible heat) என்பது ஓர் அமைப்பு தன்னுடைய வெப்பநிலையும் வேறு சில வெப்ப இயக்கவியல் பண்புகளும் மாறும்படியாகப் பரிமாறிக் கொள்ளும் வெப்பம் ஆகும். இந்த வெப்ப மாற்றத்தின் போது, அழுத்தம், கனவளவு போன்ற பிற பண்புகள் மாறாதிருக்கலாம்.

இதற்கு மாறாக, பரிமாற்றமடையும் வெப்பம் மறைந்து இருக்குமானால் அது மறை வெப்பம் என்று வழங்கப்படும். காட்டாக, ஒரு பனிக்கட்டி வெப்பத்தை உறிஞ்சி உருகும்போது, அவ்வாறு உள்ளிழுக்கப்படும் வெப்பமானது, வெப்பநிலையை மாற்றாமல் நீராக மாற்றுவதால் அது மறைந்திருக்கும் வெப்பம் என்னும் பொருள்படும்படி மறை வெப்பம் எனப்படுகிறது.

உணர்திற வெப்பமும், மறை வெப்பமும் ஒன்றிற்கொன்று தொடர்புடையவை. ஆனால், இவை ஆற்றலின் சிறப்பு வகைகள் அல்லன. வெப்பப் பரிமாற்றம் ஏற்படும்போது, தொடர்புடைய அமைப்பின் மீது உருவாக்கும் தாக்கத்தைக் கொண்டு இவ்விரண்டு வகையாக வகைப்படுத்தப்படும்.

ஒரு வெப்ப இயக்கவியல் அமைப்பின் உணர்திற வெப்பத்தைக் கணிக்க, அதன் நிறையையும் (*m*), வெப்பக் கொண்மையையும் (*c*), வெப்பநிலை மாற்றத்தையும் ({\displaystyle \Delta T}) பெருக்க வேண்டும். (*Q*) என்பது வெப்பமானால், 

{\displaystyle Q\_{sensible}=mc\Delta T\,.}
வெப்பமானியால் அளக்க இயலும் ஆற்றலே உணர்திற வெப்பம் என்று குறிப்பிடுகிறார் அறிவியலாளர் ஜூல்
1847ல், பிரித்தானிய அறிவியலாளர் ஜேம்ஸ் பிரெஸ்காட் ஜூல் உணர்திற வெப்பத்தை ஒரு வெப்பமானி கொண்டு அளக்க இயலும் ஆற்றல் என்று குறிப்பிட்டுள்ளார்.

அடிக்குறிப்புகளும் மேற்கோள்களும்
--------------------------------

1. ↑  Partington, J.R. (1949). *An Advanced Treatise on Physical Chemistry*, Volume 1, *Fundamental Principles. The Properties of Gases*, Longmans, Green, and Co. London, pages 155-157.
2. ↑  Prigogine, I. Defay, R. (1950/1954). *Chemical Thermodynamics*, Longmans, Green & Co, London, pages 22-23.
3. ↑  Adkins, C.J. (1975). *Equilibrium Thermodynamics*, second edition, McGraw-Hill, London, ISBN 0-07-084057-1, Section 3.6, pages 43-46.
4. ↑  Landsberg, P.T. (1978). *Thermodynamics and Statistical Mechanics*, Oxford University Press, Oxford, ISBN 0-19-851142-6, page 11.
5. ↑  J. P. Joule (1884), *The Scientific Paper of James Prescott Joule*, The Physical Society of London, p. 274, I am inclined to believe that both of these hypotheses will be found to hold good,—that in some instances, particularly in the case of sensible heat, or such as is indicated by the thermometer, heat will be found to consist in the living force of the particles of the bodies in which it is induced;, Lecture on Matter, Living Force, and Heat. May 5 and 12, 1847
**ஆன் மூர்** (பிறப்பு 1940) ஓர் அமெரிக்க செவிலியர் ஆவார். இவர் சுனக்லி (Snugli), வீகோ (weego) எனும் குழந்தையைக் கொண்டுசெல்லும் முதுகுப் பைகளைக் கண்டுபிடித்தார.

மூர் ஒரு குழந்தையைப் பேணும் செவிலியரவார். இவர் செருமனியிலும் மொராக்கோவிலும் மாந்தநேயப் பணிகளில் ஈடுபட்டவர்.இவர் அமைதிப்படைத் தன்னார்வலரும் ஆவார். இவர் 1960களில் டோகோவில் தானும் அமைதிப்படைத் தன்னார்வலரான தன் கணவர் மைக்குடன் பணிபுரிந்தார் .

இந்த இணையருக்கு முதல் மகள் பிறந்ததும் அமெரிக்காவுக்குத் திரும்பும்போது மேற்கு ஆப்பிரிக்க முறைப்படிஒரு நீண்ட துப்பட்டாவை ஏணையாக முதுகில் தொங்கவிட்டு அதில் குழந்தையை கொண்டுவர முயன்றுள்ளார்.இம்முரையில் குழந்தை நழுவ வாய்ப்புள்ளதால் மூரும் அவரது தாயாரான அகனேசு லூசில்லெ ஔகெர்மனும் இன்றைய சுனக்லிக்கு முன்னோடியான முதுகுச் சேணத்தை உருவாக்கியுள்ளனர். The Snugli was patented in 1969.

குழந்தை ஏணையின் மாற்றங்களுக்கும் பின்னர் பல உரிமங்கள் வழங்கப்பட்டன. இவருக்கு 1988இலும் 1989இலும் உயிரக உருளையைக் கொண்டுசெல்லும் முதுகேந்தியான காற்றுத் தூக்கிக்கும் உரிமங்கள் வழங்கப்பட்டன.

மேற்கோள்கள்
-----------

1. 1 2 3  Heather Bruce Satrom. "Lemelson Center Invention Features: Protecting Precious Cargo: Ann Moore". Lemelson Center for the Study of Invention and Innovation - Smithsonian Institution's National Museum of American History. 2008-12-05 அன்று மூலம் பரணிடப்பட்டது. 2009-02-24 அன்று பார்க்கப்பட்டது.
2. ↑  "The Mom Who Invented The Snugli". CBS News. 2001-03-06. 2009-02-24 அன்று பார்க்கப்பட்டது.
3. ↑  "U.S. Patent 3,481,517".
4. ↑  "Lemelson Inventor of the Week". Lemelson-MIT Program. 2009-02-25 அன்று பார்க்கப்பட்டது.
5. ↑  "U.S. Patent 4,434,920".
6. ↑  "U.S. Patent D277,811".
7. ↑  "U.S. Patent 4,739,913".
8. ↑  "U.S. Patent D305,078".

வெளி இணைப்புகள்
---------------

* Interview பரணிடப்பட்டது 2010-06-09 at the வந்தவழி இயந்திரம் with Moore by Lemelson Center for the Study of Invention and Innovation.
* Ann Moore, The Snugli Baby Carrier
AlMgSi  உலோகக்கலவையின் வளைக்கும் திறன் சோதனை
வார்ம்பிரும்பின் குறைந்த தகடாக்கும்  பண்பு
பருப்பொருள் பற்றிய அறிவியலில், **நீளுமை** (*Ductility*) அல்லது **கம்பியாக  நீட்டக்கூடிய பண்பு** என்பது, ஒரு திடப்பொருளுக்குரிய திறனாகும். இது பொதுவாக பொருளை கம்பியாக நீட்டக்கூடிய திறனைப் பற்றியது.**தகடாகுமை** (*Malleability*) இதே போன்ற ஒரு பண்பாகும். ஒரு பொருளுக்கு அழுத்தம் கொடுக்கும் பொழுது இது நிகழும். இது பொதுவாக அடித்தல் அல்லது உருட்டுதலால் நிகழும். இந்த இரண்டும் இயந்திரவியல் பண்புகள் ஆகும். இது பொதுவாக வெப்பம் மற்றும் அழுத்தத்தைச் சார்ந்தது. கம்பியாக நீட்டக்கூடிய பண்பும் தகடாக்குமை இரண்டும் ஒன்றல்ல. தங்கத்திற்கு கம்பியாக நீட்டக்கூடிய பண்பு, தகடாக்குமை பண்பு ஆகிய இரண்டுமே அதிகம். காரீயத்திற்கு கம்பியாக நீட்டக்கூடிய பண்பு அதிகம் தகடாக்குமை குறைவு. நீளுமைப் பண்பை அதிகமாகப் பெற்ற சில உலோகங்களாக தங்கம் மற்றும் தாமிரம் இருக்கின்றன. இருப்பினும், அனைத்து உலோகங்களும் நீளுமைப் பண்பில் தோல்வியடைவதில்லை. வார்ப்பிரும்பு போன்ற சில உலோகங்கள் நொறுங்கும் தன்மையைப் பெற்றுள்ளன.

பருப்பொருள் அறிவியல்
--------------------

தங்கத்திற்கு
கம்பியாக நீட்டக்கூடிய பண்பு மிக அதிகம்
கம்பியாக இழுத்து நீட்டக்கூடிய பண்பு குறிப்பாக உலோக வேலைகளில் மிக முக்கியமானது.

மேற்கோள்கள்
-----------

1. ↑  Brande, William Thomas (1853). *A Dictionary of Science, Literature, and Art: Comprising the History, Description, and Scientific Principles of Every Branch of Human Knowledge : with the Derivation and Definition of All the Terms in General Use*. Harper & Brothers. பக். 369.
2. ↑  Chandler Roberts-Austen, William (1894). *An Introduction to the Study of Metallurgy*. London: C. Griffin. பக். 16. .
3. ↑  Ductility and its effect on material failure. The Engineering Archive. (n.d.).
இதே பெயரில் 1976ஆம் ஆண்டு வெளியான படத்தைப் பற்றி அறிய, உணர்ச்சிகள் (திரைப்படம்) என்பதைப் பாருங்கள்.

**உணர்ச்சிகள்** (*Unarchigal*) என்பது 2005 ஆம் ஆண்டு வெளியான இந்திய தமிழ் நாடகத் திரைப்படம் ஆகும். கே. ராஜன் இயக்கிய இப்படத்தில் ஸ்ரீமன், அபிதா, அபிநயஸ்ரீ ஆகியோர் முக்கிய கதாபாத்திரங்களில் நடித்தனர். கே. ராஜன், குணால், ராதாரவி ஆகியோர் துணை வேடங்களில் நடித்தனர். படம் 2005 திசம்பரில் கலவையான விமர்சனங்களுடன் வெளியானது.

நடிகர்கள்
---------

* ஸ்ரீமன் ரமேசாக
* அபிதா அம்ருதாவாக
* அபிநயஸ்ரீ கவிதாவாக
* கே.ராஜன்
* ரமேஷாகவும், கவிதாவின் தந்தையாகவும்
* குணால்
* ராதாரவி சேசாத்ரியாக
* மனோரமா
* லட்மி அவராகவே
* மனோபாலா மேலாளராக
* மயில்சாமி கல்யாணராமனாக
* பாலாஜி அவராகவே
* சிங்கமுத்து தரகராக
* அப்பாஸ் பாலாஜியாக (விருந்தினர் தோற்றம்)
* சித்ரா லட்சுமணன் பாலாஜியின் தந்தையாக (விருந்தினர் தோற்றம்)

தயாரிப்பு
---------

2005 சூனில், இயக்குனர் கே ராஜன் சிவகாசி ஜெயலட்சுமியின் வாழ்க்கை வரலாற்றை அடிப்படையாகக் கொண்டு நிறம் மாறிய ரோஜாக்கள் என்ற பெயரிலான படத்தை எடுக்க முடிவு செய்தார். சிந்து துலானி நடித்த அலையடிக்குது (2005) ஏற்கனவே இந்த பிரச்சினையை உள்ளடக்கியது. ராஜன் பின்னர் *உணர்சிகள்* என்ற படத்தில் பணிபுரியத் தொடங்கினார், இது இளம் பருவத்து இளைஞர்களின் வாழ்வை அடிப்படையாக கொண்டது. இதில் நடிகைகள் தேவயானி மற்றும் சிந்தூரி ஆகியோர் முக்கிய கதாபாத்திரங்களிலும் இவர்களுடன் புதுமுக ஆண் நடிகர்கள் நடிப்பதாக திட்டமிடப்பட்டது. இருப்பினும் படத் தயாரிப்பில் ஏற்பட்ட தாமதத்தால் படத்தில் நடிக்கும் நடிகர்களில் மாற்றம் ஏற்பட்டது. இதனால் ராஜன் அப்பாஸ், குணால் ஆகியோருடன் படத்தைத் தொடங்கினார். *உணர்ச்சிகள்* என்று பெயரிடப்பட்ட இப்படத்தில் நடிக்க 2005 சூலையில் அபிதா, அபிநயஸ்ரீ ஆகியோர் ஒப்பந்தமாயினர். படத்தின் இசைவெளியீடானது 2005 செப்டம்பர் 10 அன்று நடிகர் பார்த்திபன் தலைமையில் நடைபெற்றது.

இசை
---

படத்திற்கு ஆர். கே. சந்தர் இசையமைத்தார்.

* "மண்ணுறங்க" - மனோரமா
* "விதிதானா" - கார்த்திக்
* "பூமாலையோ" - சைந்தவி
* "ரூப்தேரா" - மாலதி

வெளியீடு
--------

படம் வெளியானதும், விமர்சகர்களிடமிருந்து எதிர்மறையான விமர்சனங்களைப் பெற்றது.

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". 2016-04-15 அன்று மூலம் பரணிடப்பட்டது. 2021-02-19 அன்று பார்க்கப்பட்டது.
3. ↑
4. ↑  "காப்பகப்படுத்தப்பட்ட நகல்". 2017-02-17 அன்று மூலம் பரணிடப்பட்டது. 2021-02-19 அன்று பார்க்கப்பட்டது.
5. ↑
6. ↑
7. ↑
8. ↑  "காப்பகப்படுத்தப்பட்ட நகல்". 2022-08-15 அன்று மூலம் பரணிடப்பட்டது. 2021-02-19 அன்று பார்க்கப்பட்டது.
9. ↑  "காப்பகப்படுத்தப்பட்ட நகல்". 2006-10-15 அன்று மூலம் பரணிடப்பட்டது. 2006-10-15 அன்று பார்க்கப்பட்டது.
**ஆன்சு கிறிட்டியன் யோக்கிம் கிராம்** (*Hans Christian Joachim Gram*, செப்டம்பர் 13, 1853 - நவம்பர் 14, 1938) டென்மார்க் நாட்டைச் சேர்ந்த பாக்டீரியாவியல் (நுண்ணுயிரியியல்) வல்லுநர். இவரின் தந்தையார் பெடரிக் டெர்க்கெல் யூலியசு கிராம் என்னும் சட்டவியல் பேராசிரியர், தாயார் லூயிசு கிறிட்டியன் ரூலுண்டு.

ஆன்சு கிறிட்டியன் கிராம், கோப்பனேகன் பல்கலைக்கழகத்தில் தாவரவியல் (நிலைத்திணையியல்) படித்தார். உயிரியலாளர் யபேட்டசு இசுட்டீன்சுட்ரப் (Japetus Steenstrup) என்பாரின் தாவரவியல் உதவியாளரரக இருந்தார். தாவரவியல் அறிமுகத்தால், மருந்தியல், நுண்ணோக்கியின் பயன்பாடு ஆகியவற்றைப் பற்றி அறிந்தார்

நீலநிறச் சாயம் பற்றும் நேர்வகை கிராம் பாக்டீரியா (கிராம் பாசிட்டிவ் பாக்டீரியா). நீல நிறக் குச்சிகள் போல் தெரிவது ஆந்த்ராக்ஃசு (anthrax).
இவர் 1878 இல் மருத்துவக் கல்லூரியில் சேர்ந்து 1883 இல் பட்டம் பெற்றார். 1878 முதல் 1885 வரை ஐரோப்பாவில் பல இடங்களுக்குச் செலவு (பயணம்) செய்தார். 1884 இல் பெர்லினில் இருந்தபொழுது பாக்டீரியாக்களில் உள்ள இரு பெரும் வகைகளைப் பிரித்தறிய ஒரு புது முறையைக் கண்டுபிடித்தார். இன்னுட்பத்திற்கு கிராம் நிறச்சாயம் முறை என்று பெயர். அதாவது ஒருசில வகையான பாக்டீரியாக்கள் அவற்றின் செல் அல்லது உயிரணுவின் சுவரில் உள்ள பொருளால் குறிப்பிட்ட நிறச்சாயம் ஏற்றும் பொழுது நீலம் சார்ந்த நிறம் அடைகின்றது. மற்ற வகை பாக்டீரியாக்களில் இவ்வகை நிறம் தங்குவதில்லை. ஆகவே நீல நிறம் ஏற்கும் பாக்டீரியாக்கள் *நேர்வகை கிராம்* (கிராம் பாசிட்டிவ்)பாக்டீரியாக்கள் என்றும், நீல நிறம் ஏற்காமல் இளஞ்சிவப்பு நிறம் காட்டும் பாக்டீரியாக்களை *எதிர்வகை கிராம்* (கிராம் நெகட்டிவ்) பாக்டீரியாக்கள் என்றும் கூறுவர். இந்நுட்பம் இன்றளவும் மருத்துவத் துறை பாக்டீரியாவியலில் சீர்வழக்கமான முறையாக பயன்பாட்டில் உள்ளது.

1891 இல் கிராம் கோப்பனேகன் பல்கலைக்கழகத்தில் மருந்தியலில் விரிவுரையாளராக இருந்து பின்னர் அவ்வாண்டில் பேராசிரியராக பதவி உயர்வு பெற்றார். 1900 இல் மருந்தியல் தன் பேராசிரியர் பதவியைத் துறந்து மருத்துவப் பேராசிரியரானார்.

மருத்துவப் பேராசிரியராக ஆன பின்பு மருத்துவ நோய்நாடும் கலைகள் பற்றி நான்கு தொகுதிகள் கொண்ட புத்தகத்தை வெளியிட்டார். இவை டென்மார்க்கில் பரவலாகப் பயன்பட்டன. இவர் 1923 இல் ஓய்வு பெற்றார்.

உசாத்துணை
---------

* Whitworth, Judith A.; Firkin, Barry G. (2002). *Dictionary of medical eponyms*. Carnforth, Lancs: Parthenon. பன்னாட்டுத் தரப்புத்தக எண்:1-85070-333-7. .
* *Hans Christian Joachim Gram* at கூ நேம்ட் இட்?

)
**மதுரா பேடா** (*Mathura peda*) என்பது இந்தியாவின் மதுராவில் உருவான ஒரு வட இந்திய இனிப்பு உணவாகும். வட இந்தியாவில் *மாவா*விலிருந்து (*கோயா*) தயாரிக்கப்படும் இனிப்புகள் மிகவும் பிரபலமானவை. பேடா, மாவா இனிப்பு வகையாகும். மதுரா பேடா இந்தியாவில் மிகவும் பிரபலமானது. *மதுரா கா பேடா அல்லது சத்தீஸ்கர் கா கேதா* என்பது பழமொழியில் அடிக்கடி பயன்படுத்தப்படுகிறது. இதன் பொருள் "(பிரபலமானது) மதுராவின் பேடா இனிப்பு மற்றும் சத்தீஸ்கரின் இனிப்பாகும்." மதுரா பேடா இனிப்பு பெயராகவும் செயல்படுகிறது. மதுராவிற்கு வருகை தரும் சுற்றுலாவாசிகளை, மதுரா கே பேடே, மேவா வாட்டி பேடா மற்றும் ஏற்றுமதி தரச் சிறப்புப் பேடா ஈர்க்கின்றன.

கிருஷ்ணர் பிறப்பு விருந்து
--------------------------

கிருஷ்ணரின் பிறந்த இடமான மதுராவில், மதுரா பேடா கிருஷ்ணருக்கு மிகவும் பிடித்தமான பிரசாதமாகப் பயன்படுத்தப்படுகிறது. இவை புதிய மாவா, பால், சர்க்கரை மற்றும் நெய் சேர்த்து ஏலக்காய்த் தூளுடன் சமைப்பதால் கூடுதல் சுவை பெறுகின்றது. இந்தியாவில் கிருஷ்ண ஜெயந்தி திருவிழா பேடா இல்லாமல் முழுமையடையாது. ஒவ்வொரு ஆண்டும் இந்த நாளில் கிருஷ்ணருக்கு அர்ச்சனை செய்து நோன்பு திறக்க பேடா தயாராகிறது

உலகளாவிய புகழ்
--------------

மதுராவிற்கு வெளியே உள்ள பல்வேறு சுற்றுலாத் தலங்களிலும், மதுரா பேடே மற்ற இந்திய இனிப்புகளான மனேர் கே லட்டு மற்றும் ஆக்ரா கா பேடா போன்றவற்றுடன் பிரபலமான இனிப்பாகும்.

நாட்டுப்புறச் சுவை
------------------

மதுரா டேயின் சுவை இந்திய நாட்டுப்புறக் கதைகளிலும் காணப்படுகிறது. "*மதுர கே பேடே மோஹே லவே, கிலாவே ஜி.....*" (எனக்கு மதுரா கா பேடாவைச் சாப்பிடத் தருகிறார்) என்பது இந்தியாவில் உள்ள மணல் பூசை (வழிபாட்டு) பாடல்களில் பிரபலமான பாடல்.

புவி-சிறப்பு பிரசாதமாக
----------------------

குருசேத்திரத்தின் 48 கோசு பரிக்கிரமாவில் உள்ள குருச்சேத்ர பிரசாதம் (சன்ன லட்டு) போலவே, பிரஜ் பரிக்கிரமாவில் உள்ள மதுரா பேடா புவிசார் சிறப்புப் பிரசாதமாகும்.

மேலும் பார்க்கவும்
------------------

* ஆக்ரா பேடா
* பிகானேரி புஜியா

மேற்கோள்கள்
-----------

1. ↑  Kavita Kanan Chandra (11 March 2015). "Love and Lord Krishna". *Kavita Kanan Chandra*. India Currents. 31 ஜனவரி 2016 அன்று மூலம் பரணிடப்பட்டது. 24 January 2016 அன்று பார்க்கப்பட்டது.
2. ↑  Mattoo, Seema (4 September 2015). "What each region prepares for Krishna on his birthday". *Times of India*.. பார்த்த நாள்: 24 January 2016.
3. ↑  Saransh Goela. *India on my Platter*. .
4. ↑   *Folk-lore, Volume 13*. .
5. ↑  Satya Prakash Arya. *A Sociological Study of Folklore: Projected Research in Kuru Region (Saharanpur, Muzaffarnagar, Meerut, Bulandshahar, and Bijnor Districts of Western Uttar Pradesh)*. .
6. ↑  [ Chana laddoo to be ‘Kurukshetra prasadam’, The Tribune, 1 March 2020.

வெளி இணைப்புகள்
---------------

* நிஷா மதுலிகா
* சஞ்சீவ் கபூர்
* Youtube வீடியோ
**சரப புராணம்** என்பது சரபம் என்னும் பறவை உருவம் கொண்டு சிவபெருமான் நரசிங்க உருவம் கொண்ட திருமாலை அடக்கிய வடமொழிப் புராணக் கதையைத் தமிழில் கூறும் நூல். 16 ஆம் நூற்றாண்டின் முற்பகுதியில் திருமலைநாதர் என்பவரால் இது இயற்றப்பட்டது. 

சரப புராணம் 431 பாடல்கள் கொண்டது.   

பாயிரம், நரசிங்க உற்பத்திச் சருக்கம், கடவுளர் முறையீடு சருக்கம், வீரபத்திரன் எழுச்சி, அறிவுறுத்திய சருக்கம், சலந்தரன் வதைச் சருக்கம், சக்கரம் பெற்ற சருக்கம், நரசிங்கர் வதை சருக்கம் என ஏழு சருக்கங்களைக் கொண்டது. 

இந்த நூலில் உள்ள பாடல் ஒன்று. எடுத்துக்காட்டு. நரசிங்கத்தின் அடம்பிடித்த செயல்களை முறையிட்ட தேவர்களின் முன் சிவபெருமான் காட்சி தருகிறார். 

கங்கைமுடிச் சடைமுடியும் கண்மூன்றும் விண்மூன்றும்
அங்கழியா தருள்மிடலும் அணிப்புயங்கள் ஒருநான்கும்
செங்கையணி மான்மழுவும் சேயிழையாள் ஒருபாலும்
பொங்க எதிர் முன்னின்றான் பூ வனங்கள் தொறும் நின்றான்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005

அடிக்குறிப்பு
-------------

1. ↑  வடமொழியில் சரபமூர்த்தி வரலாறு 'சரபோபநிடதம்' என்னும் நூலில் 35 சுலோகங்களில் கூறப்பட்டுள்ளது
**ஆன்டன் புரூக்னர்** (4 செப்டெம்பர் 1824 – 11 அக்டோபர் 1896) ஒரு ஆஸ்திரிய இசையமைப்பாளர். இவரது இசை பெரும்பாலும், ஆஸ்திரிய-செருமானியப் புனைவியத்தின் இறுதிக் கட்டத்தின் சின்னமாகக் கருதப்படுகின்றது.

வரலாறு
------

ஆன்டன் புரூக்னர், ஆன்ஸ்பெல்டன் என்னுமிடத்தில் 1824 ஆம் ஆண்டு செப்டெம்பர் 4 ஆம் தேதி பிறந்தார். ஒரு பள்ளி ஆசிரியரும், ஆர்கன் இசைக் கலைஞருமான இவரது தந்தையே இவரது முதல் இசையாசிரியர். ஆண்டனுக்குப் 13 வயதாகும் போது அவரது தந்தை இறந்துவிட்டார். அதன் பின் புரூக்னர் சிலகாலம் ஆசிரியருக்கு உதவியாளராகப் பணியாற்றியதுடன், வருமானத்தைக் கூட்டுவதற்காக இரவில் ஊர் நடனங்களுக்கான இசைக்குழுவிலும் வேலை செய்தார். சென். புளோரினில் இருந்த அகஸ்தீனிய மடத்தில் கல்வி பயின்ற இவர், 1851 ஆம் ஆண்டில் அங்கேயே ஒரு ஆர்கன் இசைக் கலைஞராகச் பணியில் அமர்ந்தார். 1855ல், சிமோன் செக்டர் (Simon Sechter) என்பவரிடம் சில இசை நுணுக்கங்களைக் கற்றுக்கொண்டார். பின்னர் ஒட்டோ கிட்ஸ்லர் என்பவரிடம் இசை பயின்றபோது ரிச்சார்ட் வாக்னரின் இசை தொடர்பான அறிமுகம் இவருக்குக் கிடைத்தது. 1863 ஆம் ஆண்டு தொடக்கம் ரிச்சார்ட் வாக்னரின் இசைபற்றி விரிவாகக் கற்றார். புரூக்னர் 40 வயது வரை இசைக் கல்வியைத் தொடர்ந்தார். புரூக்னர் சிறுவயது மேதை அல்ல. புரூக்னரின் இசைத் திறமை 40 வயதும் கடந்து சில ஆண்டுகளுக்குப் பின்னரே வெளிப்பட்டது. இது போலவே பரவலான புகழ் இவருக்குக் கிடைத்ததும் அறுபது வயதுக்குப் பின்னரே. இவர் ஒரு தீவிர கத்தோலிக்கர்.

1868ல் செக்டர் இறந்ததும் அவரது இசைக் கோட்பாட்டு ஆசிரியர் பணியைத் தயக்கத்துடன் புரூக்னர் ஏற்றுக்கொண்டார். இக்காலத்தில் *சிம்பனிகளை* *(symphony)* எழுதுவதில் இவர் ஈடுபட்டார். எனினும், இவரது இந்த ஆக்கங்கள் நல்ல வரவேற்பைப் பெறவில்லை. பின்னர் இவர் வியன்னா பல்கலைக்கழகத்தில் பணியேற்றார். இசைக் கோட்பாட்டை பாடநெறியில் சேர்த்துக்கொள்வதற்கு இவர் பெரிதும் முயன்றார். எடுவார்ட் ஹான்சிலிக் என்னும் இசைத் திறனாய்வாளரின் செல்வாக்குக்கு உட்பட்டிருந்த வியன்னா புரூக்னருக்குப் பிடித்த இடமாக இருக்கவில்லை. அக்காலத்தில் வாக்னர், பிராம்ஸ் ஆகிய இரண்டு இசை மேதைகளினதும் ஆதரவாளரிடையே பிணக்கு இருந்து வந்தது. வாக்னரை ஆதரிக்கும் குழுவினருடன் புரூக்னர் சேர்ந்து கொண்டதால் ஹான்சிலிக் அவருக்கு எதிரியானார். ஆனால், புரூக்னரை ஆதரிப்பவர்களும் இருந்தனர். இசைத் திறனாய்வாளர் தியடோர் ஹெல்ம், புகழ் பெற்ற இசை நடத்துனர்களான ஆர்தர் நிக்கிஸ்க், பிராண்ஸ் ஷால்க் போன்றோர் புரூக்னரின் இசையை மக்களிடத்தில் கொண்டு சேர்ப்பதில் தொடர்ந்து ஈடுபட்டனர். இதனால், மக்கள் ஏற்றுக்கொள்ளத் தக்க வகையில் புரூக்னரின் இசையை மாற்றுவதற்கு ஆலோசனைகளையும் அவர்கள் வழங்கிவந்தனர்.
**லக்கிடி** அல்லது **லக்கிடி பெருர்** (*Lakkidi or Lakkidi Perur*) என்பது இந்தியாவின், கேரளத்தின் ,பாலக்காடு மாவட்டத்தின் ஒற்றைப்பாலம் வட்டத்ததில் உள்ள ஒரு சிற்றூராகும். இது   பாலக்காடு - பட்டம்பி சாலையில் பாலக்காடுக்கு மேற்கே 23 கி.மீ. தொலைவில் அமைந்துள்ளது. அருகிலுள்ள நகரம் 10 கி.மீ. தொலைவில் உள்ள ஒற்றைப்பாலம் ஆகும். இது மாநிலத் தலைநகரான திருவனந்தபுரத்தில் இருந்து 303 கி.மீ. தொலைவில் அமைந்துள்ளது. லக்கிடி ஊரின் அஞ்சல் குறியீட்டு எண் 679301 மற்றும் தொலைபேசி குறியீடு 0466 ஆகும்.

வரலாறு
------

இந்த இடம் முதலில் வள்ளுவநாடு ஸ்வரூபம் ஆட்சியின் ஒரு பகுதியாக இருந்தது.  வள்ளுவநாடு என்பது தென்னிந்தியாவின் தற்போதைய கேரள மாநிலத்தில் இடைக்கால சிற்றரசாக இருந்தது, தெற்கில் பாரதப்புழா ஆற்று முதல் வடக்கில் பந்தலூர் மலை வரையிலும், மேற்கில் அரபிக் கடலாலின் பொன்னானி, துறைமுகத்திலிருந்தும், கிழக்கில் அட்டப்பாடி மலைகளாலுக்கு இடையிலும் இந்த அரசு இருந்தது. 

லக்கிடியைச் சேர்ந்த கிள்ளிக்குறிச்சி மங்கலம் 18 ஆம் நூற்றாண்டய கவிஞர் குஞ்சன் நம்பியார் பிறந்த இடமாகும். இவர் துள்ளல் ஆட்டம் மற்றும் அதற்கான பாடல்களுக்கான மதிப்பைத் தேடித்தந்தார். மலையாள இலக்கியத்தில் நய்யாண்டி பாணியை புகுத்திய இவர் பிறந்த இல்லம் கேரள அரசால் நினைவில்லமாக பாதுகாக்கபட்டுவருகிறது.

குறிப்புகள்
-----------

1. ↑  "princelystatesofindia.com". 16 March 2012 அன்று மூலம் பரணிடப்பட்டது. 19 July 2016 அன்று பார்க்கப்பட்டது.
**நரசிங்கநல்லூர் காமாட்சியம்மன் கோயில்** தமிழ்நாட்டில் திருநெல்வேலி மாவட்டம், நரசிங்கநல்லூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஏகாம்பரேஸ்வரர், காமாட்சியம்மாள் சன்னதிகளும், விநாயகர், முருகன், வள்ளி, தெய்வானை, சதாசிவம், முத்தாரம்மன், தட்சிணாமூர்த்தி, பைரவர், நந்தி உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. ஆனி மாதம் வருஷாபிஷேகம் முக்கிய திருவிழாவாக நடைபெறுகிறது. புரட்டாசி மாதம் தசரா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தென்னவன் மறவன்** என்று போற்றப்படுபவன் **சிறுகுடி கிழான் பண்ணன்**. இவன் சங்ககால வள்ளல்களில் ஒருவன். மதுரை அளக்கர் ஞாழலார் மகனார் மள்ளனார் என்னும் புலவர் இவனது கொடைத்தன்மையைப் போற்றிப் பாடியுள்ளார்.  இந்தப் பாடல் சிதைந்த நிலையில் உள்ளது. என்றாலும் தெளிவான கருத்துகள் சிலவற்றைக் குறிப்பிடுகிறது. 

"வினைப் பகடு ஏற்ற மேழி" என்னும் தொடர் இவன் உழவன் என்பதைத் தெளிபடுத்துறது.  
 "தென்னவன் மறவன்" என்று இவன் குறிப்பிடப்படுவதால் இவன் பாண்டியனுக்குப் படைத்தலைவனாக விளங்கினான் என்பது புலனாகிறது.  "பெரும்பெயர்" என்று பாடலில் வரும் தொடர் இவனைக் குறிக்கிறது போலும். இவன் தன்னைப் பாதுகாக்கும் அரசன் வழுதி என்று குறிப்பிடுகிறான். 

வெள்ளிக் கோள் சூரியன் தோன்று திசைக்குத் தெற்குப் பக்கம் தோன்றினால் மழை பெய்யாது என்பது தமிழர் கண்ட வானியல்.  இப்படிப்பட்ட காலத்தில் சென்ற கிணைமகன் வறுமை தீர இவன் கொடை வழங்கினான்.

மேற்கோள்
--------

1. ↑  புறநானூறு 388
2. ↑  வெல்லும் வாய்மொழிப் புல்லுடை வி … … …   
பெயர்க்கும் பண்ணற் கேட்டிரோ - என்னும் பகுதி இவன் வஞ்சினம் கூறிப் போரிட்டு வென்றதைக் குறிப்பிடுகிறது
3. ↑   நாள்தொறும் பாடேன்ஆயின், ஆனா   

மணி கிளர் முன்றில் தென்னவன் மருகன்,  

பிணி முரசு இரங்கும் பீடு கெழு தானை  

அண்ணல் யானை வழுதி,   

கண்மாறிலியர் என் பெருங் கிளைப் புரவே!
4. ↑  வெள்ளி தென் புலத்து உறைய, விளை வயல்,  
 பள்ளம், வாடிய பயன் இல் காலை,  
இரும் பறைக் கிணைமகன் சென்றவன்
5. ↑  தன் நிலை அறியுநனாக, அந் நிலை,   
 இடுக்கண் இரியல் போக, உடைய   
 கொடுத்தோன் எந்தை, கொடைமேந்தோன்றல்
**இரண்டாம் சிங்கண்ணா** (**Simhana**) (ஆட்சிக் காலம்: கிபி 1200 - 1246 அல்லது 1210 - 1246) தற்கால தென்னிந்தியாவின் மகாராட்டிரா, கர்நாடகா, குஜராத், மத்தியப் பிரதேசம் போன்ற பகுதிகளை ஆண்ட தேவகிரி யாதவப் பேரரசர் ஆவார். 

சௌன யாதவ அரசமரபைச் சேர்ந்தவர்களில் புகழ்பெற்ற மன்னர் சிக்ண்ணா, தேவகிரி பேரரசை தக்காண பீடபூமியில் இருந்த ஹோய்சாலர், சாளுக்கியர், காக்கத்தியர் மற்றும் மத்திய குஜராத்தின் வகேலா வம்சத்தவர்களை வென்று தனது ஆட்சிப் பரப்பை விரிவாக்கினார். மேலும் பராமாரப் பேரரசின் மால்வா பகுதிகளை தேவகிரி யாதவப் பேரரசில் இணைத்தார்.

மொழி & கல்வி வளர்ச்சி
---------------------

தேவகிரி யாதவப் பேரரசர் சிங்கண்ணா சமசுகிருத மொழியை பெரிது ஆதரித்தார். மேலும் வானியல் மற்றும் கணிதவியல் அறிஞரான இரண்டாம் பாஸ்கரர் இயற்றிய நூல்களைக் கொண்டு வானியல் தொடர்பான கல்வி நிலையத்தை நிறுவினார். மேலும் சிங்கண்ணா ஆட்சியின் போது சாரங்க தேவரால் சமசுகிருத மொழியில் எழுதப்பட்ட சங்கீத இரத்தினாஹாரம் எனும் கர்நாடக இசை நூல் பிரபலமானது.

சமசுகிருத மொழியில் *ஹேமாத்திரி* எனும் அறிஞர் *சதுர்வர்க்க சிந்தாமணி* எனும் சமசுகிருத அகராதியை தொகுத்தார்.மேலும் ஹேமாத்திரி மருத்துவ அறிவியல் தொடர்பாக பல நூல்களை சமசுகிருத மொழியில் எழுதினார். 

சிங்கண்ணா அரசவையின் வானியல் அறிஞர்களான ஆனந்ததேவர் மற்றும் சந்திரதேவர் ஆகியோர்களில் ஆனந்ததேவர் வராகமிரரின் பிருகத் ஜாதகம் மற்றும் பிரம்மகுப்தரின் *பிருகத்ஸ்பூட சிந்தாமணி* போன்ற நுல்களுக்கு விளக்க எழுதியுள்ளார். பேரரசர் சிக்கண்ணா, சந்திரதேவருக்கு அவரது தாத்தா இரண்டாம் பாஸ்கரர் நினைவாக காநதேஷ் பிரதேசத்தின் படானா நகரத்தில் வானவியல் படிப்பிற்கு உயர்கல்வி நிலையம் அமைத்து கொடுத்தார்..

மேற்கோள்கள்
-----------

1. ↑  Gurinder Singh Mann (2001). *The Making of Sikh Scripture*. Oxford University Press US. பக். 1. பன்னாட்டுத் தரப்புத்தக எண்:0-19-513024-3. .
2. ↑  Digambar Balkrishna Mokashi (1987). *Palkhi: An Indian Pilgrimage*. SUNY Press. பக். 37. பன்னாட்டுத் தரப்புத்தக எண்:0-88706-461-2. .
3. ↑  A. S. Altekar 1960, ப. 542.

### ஆதார நூற்பட்டியல்

* Anant Sadashiv Altekar (1960). Ghulam Yazdani. ed. *The Early History of the Deccan Parts*. **VIII: Yādavas of Seuṇadeśa**. Oxford University Press. இணையக் கணினி நூலக மையம்:59001459. Archived from the original on 2016-08-28. .
* T. V. Mahalingam (1957). "The Seunas of Devagiri". in Ram Sharan Sharma. *A Comprehensive history of India: A.D. 985-1206*. **4 (Part 1)**. Indian History Congress / People's Publishing House. பன்னாட்டுத் தரப்புத்தக எண்:978-81-7007-121-1. .
**மன்னார்குடி ஊராட்சி ஒன்றியம்** , இந்தியாவின் தமிழ்நாட்டின்  திருவாரூர் மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.  மன்னார்குடி ஊராட்சி ஒன்றியம் 51 கிராம ஊராட்சிகளைக் கொண்டுள்ளது.

மன்னார்குடி வட்டத்தில் உள்ள இவ்வூராட்சி ஒன்றியதின் வட்டார வளர்ச்சி அலுவலகம் மன்னார்குடியில் இயங்குகிறது.

மக்கள் வகைப்பாடு
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி, மன்னார்குடி ஊராட்சி ஒன்றியத்தின் மொத்த மக்கள் தொகை 1,31,164 ஆகும். அதில் பட்டியல் இன மக்களின் தொகை 46,217 ஆக உள்ளது. பட்டியல் பழங்குடி மக்களின் தொகை 43 ஆக உள்ளது.

ஊராட்சி மன்றங்கள்
-----------------

மன்னார்குடி ஊராட்சி ஒன்றியத்தில் உள்ள ஊராட்சி மன்றங்களின் விவரம்; 

வேட்டைதிடல் • வேளுக்குடி • வக்ரநல்லூர் • வடபாதிமங்கலம் • வடபாதி • வடக்கோவனூர் • உள்ளிக்கோட்டை • துலசேந்திரபுரம் • தென்பாதி • தென்கோவனூர் • தலையாமங்கலம் • சுந்தரக்கோட்டை • சித்தன்னகுடி • சேரன்குளம் • சவலக்காரன் • இராமாபுரம் • புல்லமங்கலம் • பூந்தாலன்குடி • பெரியக்கொத்தூர் • பருத்திக்கோட்டை • பரவாக்கோட்டை • பழயனூர் • பாலக்குறிச்சி • பைங்காநாடு • ஓவர் சேரி • ஓகைபேரையூர் • நெடுவாக்கோட்டை • மூவாநல்லூர் • மூணாம்சேத்தி • மேலவாசல் • மேலதிருபாலக்குடி • மஞ்சனவாடி-திருராமேஸ்வரம் • மணக்கரை • மஹாதேவபட்டிணம் • கொத்தங்குடி • கூப்பாச்சிகோட்டை • கீலமனலி • கீழதிருப்பாலக்குடி • கர்னாவூர் • கண்டிதம்பேட்டை • காரிக்கோட்டை • அரிச்சந்திரபுரம் • ஏத்தக்குடி • இடையர் நத்தம் • இடையர்இடையர்எம்பேத்தி • சித்திரையூர் • பாரதிமூலன்குடி • அஷேசம் • 96 நெம்மேலி • 95 மரவாக்காடு • 141 நேம்மேலி

வெளி இணைப்புகள்
---------------

* திருவாரூர் மாவட்டத்தின் 10 ஊராட்சி ஒன்றியங்களின் வரைபடம் பரணிடப்பட்டது 2015-07-08 at the வந்தவழி இயந்திரம்

இதனையும் காண்க
--------------

* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

மேற்கோள்கள்
-----------

1. ↑  திருவாரூர் மாவட்ட ஊராட்சி ஒன்றியங்கள்
2. ↑  மன்னார்குடி ஊராட்சி ஒன்றியத்தின் கிராம ஊராட்சிகள்
3. ↑  2011 Census of Panchayat Unions of Thiruvarur District
4. ↑  மாவட்டம் & ஊராட்சி ஒன்றியங்கள் வாரியான ஊராட்சிகளின் பட்டியல்
5. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2016-01-31 அன்று பார்க்கப்பட்டது.

| * பா
* உ
* தொ
திருவாரூர் மாவட்டம் |
| --- |
| மாவட்ட தலைநகரம் | திருவாரூர் |
| வட்டங்கள் | குடவாசல் வட்டம் **·** மன்னார்குடி வட்டம் **·** நன்னிலம் வட்டம்  **·**  நீடாமங்கலம் வட்டம் **·** திருத்துறைப்பூண்டி வட்டம் **·** திருவாரூர் வட்டம் **·** வலங்கைமான் வட்டம்  **·**  கூத்தாநல்லூர் வட்டம் |
| ஊராட்சி ஒன்றியங்கள் | மன்னார்குடி **·** திருவாரூர் **·** திருத்துறைப்பூண்டி **·** வலங்கைமான் **·** குடவாசல் **·** நன்னிலம் **·** நீடாமங்கலம் **·** கொரடாச்சேரி **·** முத்துப்பேட்டை **·** கோட்டூர் |
| நகரங்கள் | மன்னார்குடி **·** திருவாரூர் **·** கூத்தாநல்லூர் **·** திருத்துறைப்பூண்டி |
| ஆறுகள் |  கோரையாறு **·** வேலாறு **·** வேனாறு **·** வெட்டாறு  |
| பேரூராட்சிகள் | குடவாசல் **·**  கொரடாச்சேரி **·**  முத்துப்பேட்டை **·** நன்னிலம் **·**  நீடாமங்கலம் **·**  பேரளம் **·**  வலங்கைமான் |
| சட்டமன்றத் தொகுதிகள் |  நன்னிலம் **·**  திருவாரூர்  **·** திருத்துறைப்பூண்டி(தனி)  **·**  மன்னார்குடி  |
| திருவாரூர் மாவட்ட இணையதளம் |  |
**மன்னார்கோவில் இராஜகோபாலகுலசேகர ஆழ்வார் கோயில்** தமிழ்நாட்டில் திருநெல்வேலி மாவட்டம், மன்னார்கோவில் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் வேதநாராயணசுவாமி, ஸ்ரீதேவி, பூமிதேவி சன்னதிகளும், யோகநரசிம்மர், ஸ்ரீதேவிநாச்சியார், பூமிதேவி நாச்சியார், குலசேகரஆழ்வார், இராமானுஜர், மணவாளமாமுனி உபசன்னதிகளும் உள்ளன. இங்குக் கோயில் குளம், கோயில் தேர், கோயில் கல்வெட்டு போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி திருவிழாவாக நடைபெறுகிறது. மாசி மாதம் தெப்பஉற்சவம் திருவிழாவாக நடைபெறுகிறது. வைகானசம் ஆகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இரத்னா தே** (*Ratna De*) என்பவர் இந்திய அரசியல்வாதி ஆவார். இவர் மேற்கு வங்காள அரசாங்கத்தில் சுற்றுச்சூழல் அறிவியல், தொழில்நுட்பம் மற்றும் உயிரி-தொழில்நுட்பத்திற்கான அமைச்சராக பணியாற்றி வருகிறார். இவர் சிங்கூர் பகுதியை உள்ளடக்கிய ஹூக்ளியில் மக்களவைத் தொகுதி 15வது மக்களவை மற்றும் 16வது மக்களவை உறுப்பினராக இருந்தார். தே 2019 மக்களவைத் தேர்தலில் ஹூக்ளி மக்களவைத் தொகுதியிலிருந்து பாரதிய ஜனதா கட்சியின் வேட்பாளராகப் போட்டியிட்ட லாக்கெட் சாட்டர்ஜியிடம் தோல்வியடைந்தார். 2021 மேற்கு வங்காள சட்டமன்றத் தேர்தலில், இவர் பாண்டுவா சட்டமன்றத் தொகுதியிலிருந்து மேற்கு வங்க சட்டமன்றத்தின் சட்டமன்ற உறுப்பினராகத்தேர்ந்தெடுக்கப்பட்டார்.

தே சித்தார்த்த சங்கர் ராயின் இந்தியத் தேசிய காங்கிரசு அரசாங்கத்தில் தொழிலாளர் அமைச்சராக இருந்த கோபால் தாசு நாக்கின் மகள் ஆவார். இவர் 2001 மற்றும் 2006-ல், சிறீராம்பூர் (செரம்பூர்) சட்டமன்றத் தேர்தலில் வெற்றி பெற்றார்.

மருத்துவராகத் தொழில் செய்து வரும் தே,மக்களவையின் பெட்ரோலியம் மற்றும் இயற்கை எரிவாயு குழுவின் உறுப்பினராக இருந்தார். இவர் பதினாறாவது மக்களவையில் தலைவர்கள் குழுவின் உறுப்பினராக இருந்தார்.

சுற்றுச்சூழல் துறை மற்றும் அறிவியல் மற்றும் தொழில்நுட்பத் துறையின் இலாகாக்களுடன் மம்தா பானர்ஜியின் தலைமையில் மேற்கு வங்க மாநிலத்திற்கான 21வது அமைச்சர்கள் குழுவின் ஒருவராக தே உள்ளார்.

மேற்கோள்கள்
-----------

1. ↑  "Why Mamata didn't give women MPs a chance". 2009-06-06 அன்று மூலம் பரணிடப்பட்டது. 2009-08-12 அன்று பார்க்கப்பட்டது.
2. ↑  "Dr. Ratna De(nag)". 2012-10-03 அன்று மூலம் பரணிடப்பட்டது. 2009-08-12 அன்று பார்க்கப்பட்டது.
3. ↑  "180 Serampore Assembly Constituency". *Partywise Comparison Since 1977*. 10 April 2009 அன்று மூலம் பரணிடப்பட்டது. 2009-08-12 அன்று பார்க்கப்பட்டது.
4. ↑  "Archived copy" (PDF). 2016-03-20 அன்று மூலம் (PDF) பரணிடப்பட்டது. 2017-03-27 அன்று பார்க்கப்பட்டது.CS1 maint: archived copy as title (link)
5. ↑  "Environmental Department, Govt. of West Bengal". *www.environmentwb.gov.in*.
6. ↑  "Department Of Science & Technology And Biotechnology". *www.wbdstbt.in*.
7. ↑  "১০টা ৪৫-এ শপথ, নীলবাড়িতে মমতার নতুন মন্ত্রিসভায় অভিজ্ঞ ২৭, একদম নতুন ১৬". *www.anandabazar.com* (Bengali).
8. ↑  "West Bengal: Amit Mitra, 42 others set to join Mamata's third cabinet - Times of India". *The Times of India*.
2004 ஆம் ஆண்டு அக்டோபர் 2004 அன்று குடியரசுத் தலைவர் அப்துல் கலாமிடம் கைப்பாவை கலைக்காக சங்கீத நாடக அகாதமி விருதைப் பெற்ற பூரன் பாட்டின் உருவப்படம்
**பூரன் பாட்** *(Puran Bhaat)* இந்தியாவைச் சேர்ந்த ஒரு கைப்பாவை கலைஞராவார். ராசத்தானில் இருந்த இவரது கைப்பாவை குடும்பங்களின் குழு கிட்டத்தட்ட ஐம்பது ஆண்டுகளுக்கு முன்பு தில்லியில் குடியேறியது. இக்குழுவினர் தற்போது தில்லியிலுள்ள கத்புட்லி காலனியில் ஒரு கலைஞர் சமூகமாக வசிக்கின்றனர். 

இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாடமி 2003 ஆம் ஆண்டில் இவருக்கு சங்கீத நாடக அகாதமி விருதை வழங்கி சிறப்பித்தது. 

புது தில்லியின் புறநகரில் வானளாவிய உயரமான வீடுகளைக் கட்டும் பொருட்டு வரவிருக்கும் வெளியேற்ற சிக்கல்களை எதிர்கொள்ளும் கத்புட்லி காலனியை மையமாகக் கொண்ட 2014 ஆம் ஆண்டு உருவான ஆவணப்படமான நாளை நாம் காணாமல் போவோம் என்ற ஆவணப்படத்தில் பாட் முதன்மையான பாத்திரமாக இருந்தார்.

மேற்கோள்கள்
-----------

1. ↑  Daftuar, Swati (21 February 2014). "With strings attached". *The Hindu*.. பார்த்த நாள்: 18 January 2019.
2. ↑  "SNA: List of Akademi Awardees". Sangeet Natak Akademi Official website. 2015-05-30 அன்று மூலம் பரணிடப்பட்டது.

புற இணைப்புகள்
--------------

* Entry on PuppetIndia referencing Puran Bhatt  பரணிடப்பட்டது 2016-03-03 at the வந்தவழி இயந்திரம்